Výrobca malých mestských vozidiel smart nás niekoľko mesiacov kŕmil fotografiami pripravovaného mestského SUV smart #1. Prvé SUV od Smartu prináša mnoho revolučných prvkov.
1. Zmena segmentu
Smart vo svojej krátkej histórii bol známy predovšetkým výrobou mini mestských vozidiel určených pre dvoch pasažierov v podobe modelu ForTwo, prípadne štyroch v podobe modelu ForFour. Každopádne nikdy neprekročil magickú dĺžku 4 metre v žiadnom zo svojich modelov. Smart #1 sa absolútne vymyká týmto zvyklostiam a hneď prechádza do segmentu SUV.
2. Doťahovanie sa na väčšiu konkurenciu
Ak už spomíname velkosť vozidla, možno povedať, že smart #1 sa svojimi vonkajšími rozmermi zaradí medzi vozidlá ako napríklad Volkswagen ID.3 alebo Cupra Born. Svojou dĺžkou 4270 mm prekonáva Volkswagen o 6 milimetrov, šírkou 1822 mm je širší o 13 mm ale na výšku prekonáva Volkswagen až o 99 milimetrov. Dĺžkou rázvoru 2750 mm zaostáva smart za ID.3 o 14 milimetrov. Nový smart #1 neponúka síce tak veľký batožinový priestor ako ID.3 alebo Born, môže sa však pochváliť batožinovým priestorom v prednej časti kabíny v objeme 15 litrov.
3. Špičkové výkony
Rovnakú koncepciu pohonu, ako využíva Volkswagen alebo Seat má aj vo svojich útrobách smart #1. Zadnú nápravu poháňa elektromotor výkonu 200 kW, čo je o 50 kW viac ako ponúka najvýkonnejšia verzia Volkswagenu ID.3. Smart #1 dosahuje kútiaci moment 343 Nm, v prípade Volkswagen ID.3 je to maximálne 310 Nm. Smart je na tom o niečo lepšie aj z hľadiska maximálnej rýchlosti, ktorá je 180 km/h.
4. Najvýkonnejšie nabíjanie v triede
Impozantný je aj dosahovaný maximálny výkon nabíjania, ktorý má hodnotu 150 kW. Nabitie akumulátora z 10 na 80 % trvá menej ako 30 minút. Zaujímavosťou je aj použitie palubnej nabíjačky s nadštandardným výkonom 22 kW. Takýmto spôsobom možno prostredníctvom wallboxu nabiť akumulátor už za necelé 3 hodiny z 10 na 80 % jeho kapacity. V útrobách smartu je ukrytý NCM akumulátor kapacity 66 kWh, výrobca však neuvádza, či ide o celkovú, alebo využiteľnú kapacitu.
5. Ukážkový infotainment
Smart #1 prináša niektoré zaujímavé prvky aj z hľadiska dizajnu vozidla. Tešiť sa môžeme na aerodynamické výklopné kľučky dverí alebo bez rámové sklá bočných dverí. Kabína vozidla je vybavená stredovým 12,8 palcovým full HD displejom, ktorý je doplnený o 9,2 palcový full HD displej pred vodičom. Samozrejmosťou je aj head up displej s uhlopriečkou 10 palcov. Výrobca potvrdil OTA aktualizácie, ktoré by malo zvládať viac ako 75 % RJ jednotiek vo vozidle.
ZdrojSmart